Saya mau tau Maklumat umum dari F-22 Raptor. Jelaskan dalam bahasa melayu

Pesawat Raptor direka untuk membawa peluru berpandu di dalam ruang dalamnya bagi mengekalkan ciri-ciri halimunannya. Peluru berpandunya dilancarkan dengan menggunakan lengan hidraulik setelah pintu ruang simpanan bom terbuka dalam tempoh kurang dari satu saat. Ia juga mampu membawa bom sebesar JDAM dan SDB (Bom berdiameter kecil - Small Diameter Bomb) yang dipandu dengan Sistem Kedudukan Sejagat untuk menyerang sistem radar udara musuh.

Tentera Udara Amerika Syarikat pada asalnya bercadang memesan 750 F-22, dengan pengeluaran pertama bermula pada 1994. Selepas Penilaian Pesawat Utama pada 1990, pengeluaran telah dimulakan pada 1996 bagi menghasilkan sejumlah 648 pesawat pejuang. Pada tahun 1994 sejumlah 442 pesawat bersedia untuk masuk berkhidmat pada 2003/2004. Laporan Jabatan Pertahanan Amerika Syarikat pada tahun 1997 menyatakan bahawa jumlah akhir adalah sebanyak 339 buah pesawat. Pada masa ini terdapat perdebatan mengenai jumlah unit yang mampu diperolehi, walaupun pada tahun 2003 Tentera Udara A.S berkata ia mampu membeli 277 buah pesawat berasaskan had kos sebanyak AS$ 43 bilion.

F/A-22 versi sayap berensel telah dicadangkan untuk Tentera Laut Amerika Syarikat bagi menggantikan F-14 Tomcat. Namun begitu, program ini kemudian telah dibatalkan pada 1993.